ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่บางส่วนของแขวงศาลาธรรมสพน์เขตทวีวัฒนา กรุงเทพมหานครพ.ศ.๒๕๔๗ โดยที่เป็นการสมควรตราข้อบัญญัติกรุงเทพมหานครว่าด้วยการกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่บางส่วนของแขวงศาลาธรรมสพน์เขตทวีวัฒนา กรุงเทพมหานครอาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๙๗ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘กรุงเทพมหานครโดยความเห็นชอบของสภากรุงเทพมหานครจึงตราข้อบัญญัติกรุงเทพมหานครขึ้นไว้ดังต่อไปนี้ข้อ ๑ ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่บางส่วนของแขวงศาลาธรรมสพน์ เขตทวีวัฒนา กรุงเทพมหานคร พ.ศ. ๒๕๔๗ข้อ ๒[๑]ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัติกรุงเทพมหานครนี้บริเวณที่ ๑หมายความว่า พื้นที่ในบริเวณจากเขตพระตำหนักในระยะ ๒๐๐ เมตรบริเวณที่ ๒หมายความว่า พื้นที่ในบริเวณที่วัดจากแนวเขตบริเวณที่ ๑โดยทิศเหนือจดถนนบรมราชชนนีฟากเหนือ ทิศตะวันออกจดคลองศรีศุภผลฝั่งตะวันตกทิศใต้จดแนวขนานระยะ ๖๐๐ เมตร กับถนนอุทยานฟากใต้ทิศตะวันตกจดแนวเขตที่ดินกรุงเทพมหานคร ยกเว้นพื้นที่บริเวณที่ ๑และพื้นที่พระตำหนักทั้งนี้ ตามแผนที่ท้ายข้อบัญญัติกรุงเทพมหานครนี้ข้อ ๔ในกรณีที่พื้นที่ควบคุมตามข้อบัญญัติกรุงเทพมหานครนี้ทับซ้อนกับพื้นที่ควบคุมตามข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ริมถนนบรมราชชนนีทั้งสองฟากในท้องที่แขวงศาลาธรรมสพน์ เขตตลิ่งชัน กรุงเทพมหานคร พ.ศ. ๒๕๓๕และข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนอุทยานทั้งสองฟากในท้องที่แขวงศาลาธรรมสพน์ และแขวงทวีวัฒนา เขตทวีวัฒนา กรุงเทพมหานคร พ.ศ. ๒๕๔๖และมีมาตรการในการควบคุมแตกต่างกัน ให้บังคับตามมาตรการควบคุมที่มีมาตรฐานสูงกว่าและให้คงบังคับตามมาตรการควบคุมตามข้อบัญญัติกรุงเทพมหานครดังกล่าวในส่วนที่มิได้บัญญัติไว้ในข้อบัญญัติกรุงเทพมหานครนี้ด้วยข้อ ๕ ห้ามมิให้บุคคลใดก่อสร้างอาคารดังต่อไปนี้(ก) ภายในบริเวณที่ ๑ห้ามมิให้บุคคลใดก่อสร้างอาคารใดๆ เว้นแต่(๑)อาคารอยู่อาศัยประเภทบ้านเดี่ยวที่มีความสูงไม่เกิน ๑๐ เมตร พื้นที่อาคารรวมกันไม่เกิน๔๐๐ ตารางเมตร และมีที่ว่างโดยรอบไม่น้อยกว่าร้อยละ ๓๐ของที่ดินที่ขออนุญาตก่อสร้างอาคารนั้น(๒) เขื่อน สะพานทางหรือท่อระบายน้ำ ท่าน้ำ รั้ว กำแพงหรือประตู(๓) อาคารของทางราชการ(ข) ภายในบริเวณที่ ๒ห้ามมิให้บุคคลใดก่อสร้างอาคารดังต่อไปนี้(๑) อาคารอยู่อาศัย อาคารอยู่อาศัยรวม อาคารชุดเว้นแต่อาคารอยู่อาศัยประเภทบ้านเดี่ยว บ้านแฝดและอาคารที่ใช้ประโยชน์เพื่อกิจการสาธารณูปโภคหรือบริการสาธารณะของผู้อยู่อาศัยตามกฎหมายว่าด้วยการจัดสรรที่ดิน(๒)อาคารพาณิชย์ที่มีพื้นที่อาคารรวมกันทุกชั้นในหลังเดียวหรือหลายหลังรวมกันเกิน ๑๐๐ตารางเมตร(๓) ห้องแถวหรือตึกแถว(๔) หอถังน้ำที่มีความสูงเกิน ๑๐ เมตร(๕) อาคารที่มีความสูงเกิน ๑๐ เมตร(๖)อาคารที่มีพื้นที่รวมกันทุกชั้นในหลังเดียวกันเกิน ๑,๐๐๐ ตารางเมตร(๗)อาคารที่ใช้ในการประกอบกิจการสนามกอล์ฟหรือสนามฝึกซ้อมกอล์ฟ(๘) โรงงานตามกฎหมายว่าด้วยโรงงาน(๙) โรงซ่อม สร้างหรือบริการยวดยานที่ขับเคลื่อนด้วยเครื่องยนต์ทุกชนิด(๑๐) ภัตตาคารหรือร้านจำหน่ายอาหารเว้นแต่ภัตตาคารหรือร้านจำหน่ายอาหารที่มีพื้นที่อาคารรวมกันทุกชั้นในหลังเดียวกันหรือหลายหลังรวมกันไม่เกิน๑๐๐ ตารางเมตร และมีพื้นที่สำหรับตั้งโต๊ะอาหารภายนอกอาคารไม่เกิน ๑๐๐ ตารางเมตรโดยไม่มีการจัดให้มีการแสดงดนตรี เต้นรำ รำวง ดิสโก้เธค คาราโอเกะหรือการแสดงอื่นๆในทำนองเดียวกัน(๑๑)สถานที่เก็บน้ำมันเชื้อเพลิงสำหรับจำหน่ายขายที่ต้องขออนุญาตและสถานีบริการน้ำมันเชื้อเพลิงตามกฎหมายว่าด้วยการเก็บรักษาน้ำมันเชื้อเพลิง(๑๒) สถานที่บรรจุก๊าซ สถานที่เก็บก๊าซและสถานีบริการก๊าซตามกฎหมายว่าด้วยการบรรจุก๊าซปิโตเลียมเหลว(๑๓) อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๔) สถานบริการตามกฎหมายว่าด้วยสถานบริการ(๑๕) โรงมหรสพ(๑๖) ตลาดตามกฎหมายว่าด้วยการสาธารณสุข(๑๗) โรงแรมตามกฎหมายว่าด้วยโรงแรม(๑๘) สถานีขนส่งตามกฎหมายว่าด้วยการขนส่งทางบก(๑๙) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๒๐ ตารางเมตร(๒๐)สุสานหรือฌาปนสถานตามกฎหมายว่าด้วยสุสานและฌาปนสถาน(๒๑) เพิงหรือแผงลอยเว้นแต่ที่เกี่ยวเนื่องกับการเกษตรกรรมและพักอาศัย(๒๒) ป้ายหรือสิ่งที่สร้างขึ้นสำหรับติดหรือตั้งป้ายทุกชนิด(๒๓) อาคารที่ใช้เพื่อประกอบกิจการสวนสนุกหรือจัดให้มีการเล่นสเก็ตโดยมีแสงหรือเสียงประกอบหรือการเล่นอื่นๆ ในทำนองเดียวกันข้อ ๖อาคารที่ก่อสร้างจะต้องมีระยะห่างระหว่างอาคารไม่น้อยกว่า ๔ เมตรและห่างจากแนวเขตที่ดินผู้อื่นไม่น้อยกว่า ๒ เมตรข้อ ๗ การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๘ ภายในบริเวณพื้นที่ที่กำหนดไว้ตามข้อ ๕ห้ามมิให้บุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๙อาคารที่มีอยู่แล้วในพื้นที่ที่กำหนดไว้ตามข้อ ๕ก่อนหรือในวันที่ข้อบัญญัติกรุงเทพมหานครนี้ใช้บังคับให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๑๐อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัติกรุงเทพมหานครนี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัติกรุงเทพมหานครนี้ไม่ได้ข้อ ๑๑ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ประกาศณ วันที่ ๔ กุมภาพันธ์ พ.ศ. ๒๕๔๗สมัคร สุนทรเวชผู้ว่าราชการกรุงเทพมหานครหมายเหตุ:- เหตุผลในการประกาศใช้ข้อบัญญัติกรุงเทพมหานครฉบับนี้คือเนื่องจากในบริเวณนี้เป็นพื้นที่ต่อเนื่องกับบริเวณพุทธมณฑลซึ่งเป็นสถานที่สำคัญทางพุทธศาสนาของประเทศและมีถนนอุทยานซึ่งเป็นถนนสายสำคัญตัดผ่านเป็นพื้นที่ที่มีกฎกระทรวงให้ใช้บังคับผังเมืองรวมในท้องที่กรุงเทพมหานครกำหนดให้เป็นการใช้ประโยชน์ที่ดินประเภทชนบทและเกษตรกรรมเป็นที่อยู่อาศัยชั้นดี และเป็นบริเวณที่มีความเป็นระเบียบเรียบร้อยมีสภาพแวดล้อมที่ดีสมควรห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่บางส่วนของแขวงศาลาธรรมสพน์ เขตทวีวัฒนาเพื่อประโยชน์แห่งการอำนวยความสะดวกแก่การจราจร การผังเมืองการรักษาคุณภาพสิ่งแวดล้อม การสาธารณสุข และควบคุมความหนาแน่นของอาคาร จึงจำเป็นต้องตราข้อบัญญัติกรุงเทพมหานครนี้ฐิติพงษ์/พิมพ์๑๔พฤษภาคม ๒๕๕๐สุกัญญา/ตรวจ๒๒พฤษภาคม ๒๕๕๐[๑]ราชกิจจานุเบกษา เล่ม ๑๒๑/ตอนพิเศษ ๓๗ ง/หน้า๓๐/๓๑ มีนาคม ๒๕๔๗